|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj *“Për të dhënat e hapura dhe ripërdorimin e informacionit të sektorit publik”* |
| **MINISTRIA UDHËHEQËSE**  | Ministria e Infrastrukturës dhe Energjisë  |
| **FAZA E POLITIKËS/VLERËSIMIT TË NDIKIMIT** | Konsultim |
| **BURIMI I PROPOZIMIT TË POLITIKËS** | Transpozim i Direktivës së BE-së |
| **DIREKTIVË/RREGULLORE E BE-së**  | Direktiva (BE) 2019/1024 e Parlamentit Evropian dhe e Këshillit të 20 qershorit 2019 *“Mbi të dhënat e hapura dhe ri-përdorimin e informacionit të sektorit publik”* |
| **PUBLIKIMET DHE STRATEGJITË E LIDHURA** | VKM nr. 147 datë 18.2.2015 *“Për miratimin e dokumentit të politikave për implementimin e të dhënave të hapura publike dhe krijimin e portalit të të dhënave të hapura”.*  |
| **DATA E KONSULTIMIT PUBLIK** | 20.05.2020 |
| **DATA E VLERËSIMIT TË NDIKIMIT**  | 15/05/2020  |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, datë 16.5.2020  |
| **NUMRI I VLERËSIMIT TË NDIKIMIT** | 2020 – MIE - 13  |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Blerta Xhakoblerta.xhako@idp.alIrena Malolliirena.malolli@infrastruktura.gov.alAlbiona Koritaalbiona.korita@infrastruktura.gov.al |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja e qeverisë?*Angazhimet e Shqipërisë në fushën e shoqërisë së informacionit, rrjedhin nga neni 70 mbi përfarimin e legjislacionit si dhe neni 103 “*Shoqëria e Informacionit*”[[1]](#footnote-1) të MSA-së. Aktualisht Direktiva e BE-së për ripërdorimin e informacionit të sektorit publik nuk është adoptuar në legjislacionin shqiptar. Zbatimi i të dhënave të hapura “open data”, kërkon përshtatjen e legjislacionit të duhur për të dhënat e hapura në përputhje me standardet ndërkombëtare dhe praktikat e BE-së.Informacioni i sektorit publik përbën një burim të jashtëzakonshëm të dhënash që mund të japin kontribut për përmirësimin e tregut të brendshëm dhe për krijimin e aplikacioneve të reja dhe zhvillimin e ekonomisë së të dhënave.Organet e sektorit publik mbledhin, hartojnë, riprodhojnë dhe shpërndajnë një gamë të gjerë dokumentacioni në përmbushjen e detyrave të tyre publike. Sipërmarrjet publike mbledhin, hartojnë, riprodhojnë dhe shpërndajnë dokumente për ofrimin e shërbimeve me interes të përgjithshëm. Përdorimi i këtyre dokumenteve për arsye të kërkimit shkencor, apo të ofrimit të produkteve apo shërbimeve të tjera përbën ripërdorim. Nga ana tjetër, koncepti i të dhënave të hapura, përkufizon përgjithësisht të dhënat në një format të hapur që mund të përdoret lirisht, të ripërdoren dhe të shpërndahen nga çdokush dhe për cilëndo arsye.Sasia e të dhënave në botë, përfshirë edhe të dhënat publike, është rritur në mënyrë eksponenciale, dhe tashmë po krijohen dhe mblidhen lloje të reja të dhënash. Evoluimi i shpejtë teknologjik, përdorimi i Inteligjences Artificiale, Internetit të gjërave (IoT), komunikimet makinë-makinë, mundësojnë krijimin e shërbimeve dhe aplikacioneve të reja, të cilat bazohen në mbledhjen, përdorimin dhe kombinimin e të dhënave në krijimin e ekonomisë së të dhënave.Ndërhyrja e qeverisë është e nevojshme pasi, nëpërmjet transpozimit të Direktivës (BE) 2019/1024 e Parlamentit Evropian dhe e Këshillit të 20 qershorit 2019 “*Mbi të dhënat e hapura dhe ri-përdorimin e informacionit të sektorit publik”*, lidhur me ripërdorimin e informacionit të sektorit publik, synohet të përditësohet kuadri ligjor me avancimin e teknologjive digjitale duke nxitur më tej inovacionin digjital, veçanërisht sa i përket inteligjencës artificiale.  |
| **OBJEKTIVAT***Cilat janë objektivat dhe efektet e synuara të propozimit?* Objektivat kryesore që synohen të arrihen nëpërmjet miratimit të kesaj politike janë:* + - * Plotësimi i kuadrit të duhur ligjor për të pasur një sistem efikas të të dhënave të hapura brenda vitit 2020;
			* Krijimi i kuadrit ligjor për ripërdorimin e informacionit të sektorit publik dhe sipërmarrjeve publike;
			* Përshtatja ndaj ndryshimeve teknologjike në fushën e menaxhimit dhe përdorimit të të dhënave;
			* Ulja e barrierave ekzistuese për të hyrë në tregun e ripërdorimit të informaciomit publik;
			* Zhvillimi më i shpejtë dhe më i lirë i modeleve të biznesit nga sipërmarrjet publike falë një furnizimi më të lartë të të dhënave të hapura me vlerë të lartë dhe integrim më të lehtë në shërbimet digjitale.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e mëposhtme janë vlerësuar në funksion të arritjes së objektivave të politikave:Opsioni 0 – status quo-ja;Opsioni 1 – Miratimi i një ligji të ri. Opsioni 2 – Amendimi i ligjit për të drejtën e informimit.**Opsioni 0**, nuk është opsion i preferuar për shkak të nevojës që del për rregullimin ligjor të të drejtës së ripërdorimit të informacionit të sektorit publik sipas praktikave të mira dhe modelit të BE-së, si dhe për t’iu përgjigjur kërkesave në rritje për ripërdorimin e të dhënave në veçanti, të të dhënave që krijohen nga organet e sektorit publik. Plotësimi i kuadrit ligjor për të dhënat e hapura dhe ripërdorimin e të dhënave të sektorit publik, krijon mundësi për zhvillimin e praktikave inovatore dhe krijimin e ekonomisë së të dhënave, shfrytëzimin e potencialit që ofron zhvillimi teknologjik sikurse inteligjenca artificiale, Interneti i gjërave, mundesitë e përpunimit të të dhënave në internet etj.**Opsioni** **i parë:** miratimi i një ligji të ri, me qëllim përcaktimin e bazës ligjore për promovimin e përdorimit të të dhënave të hapura si dhe përcaktimin e rregullave për të drejtën e ripërdorimit të informacionit publik, është opsioni që është mbështetur nga analiza e kryer në kuadër të hartimit dhe miratimit të dokumentit të politikës për të dhënat e hapura dhe e shprehur në objektivat e miratuara. Rregullimet e nevojshme për të dhënat e hapura dhe riperdorimin e informacionit të sektorit publik, kanë disa specifika dhe synojnë të sjellin një rregullim uniform përsa i takon trajtimit të kërkesave për të dhënat e hapura, formatin e tyre, të dhënat e lexueshme/përpunueshme nga makina apo kompjuteri. Rregullime të posaçme janë gjithashtu të nevojshme/të kërkuara për grupin e të dhënave me vlerë të madhe me qëllim nxitjen e zhvillimit të ekonomisë së të dhënave përmes praktikave inovatore. Rregullimet specifike, përcaktimi i rasteve të aplikimit të tarifave për mbulimin e kostove marginale të lidhura me kostot shtesë për efekt të ripërdorimit etj. Nevoja e mbikqyrjes së zbatimit të kërkesave/parimeve për të dhënat e hapura dhe ripërdorimin e informacionit publik nga një institucion i pavarur për të garantuar zbatimin e duhur të parimeve të objektivitetit, transparencës, mosdiskriminimit në ofrimin e të dhënave të hapura dhe ripërdorimin e informacionit publik, mungojnë aktualisht në kuadrin ligjor ekzistues. Prandaj hartimi dhe miratimi i një ligji të posaçëm për të dhënat e hapura dhe ripërdorimin e informacionit publik, shihet si një opsion i preferuar. **Opsioni i dytë**: me amendimin e ligjit ekzistues për të drejtën e informimit, është një nga opsionet e konsideruara në fazën e diskutimeve dhe analizës së kryer nga institucionet e përfshira në hartimin e dokumentit të politikës për të dhënat e hapura edhe gjatë hartimit të projektligjit “*Mbi të dhënat e hapura dhe ripërdorimin e informacionit të sektorit publik”.* Ligji për të drejtën e informimit, rregullon të drejtën e njohjes me informacionin që prodhohet ose mbahet nga autoritete publike*.* Përfshirja e rregullimeve specifike të të dhënave të hapura, ripërdorimin e informacionit publik, mendojmë se do ta komplikonte zbatimin e ligjit për të drejtën e informimit. Gjithashtu, nga eksperiencat e studiuara në vendet e Bashkimit Evropian në një pjesë të mirë të tyre, është zgjedhur të adoptohet legjislacion i veçantë për të dhënat e hapura dhe të drejtën e ripërdorimit të informacionit publik.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Miratimi i një ligji të ri (Opsioni 1), do të japë kontribut në përmirësimin e tregut të brendshëm dhe për krijimin e aplikacioneve të reja dhe zhvillimin e ekonomisë së të dhënave për shkak sepse informacioni i sektorit publik përbën një burim të jashtëzakonshëm të dhënash. Politikat e të dhënave të hapura, të cilat inkurajojnë disponueshmërinë e gjerë dhe ripërdorimin e informacionit të sektorit publik për qëllime private dhe tregtare, duke hasur pak ose aspak kufizime ligjore, teknike apo financiare dhe të cilat promovojnë qarkullimin e informacionit jo vetëm për operatorët ekonomikë, por kryesisht për publikun, do të luajnë një rol të rëndësishëm për nxitjen e angazhimit shoqëror dhe zhvillimin e shërbimeve të reja të bazuara në mënyra të reja të kombinimit dhe përdorimit të këtij informacioni.Ndër të tjera, pritet që mundësitë e shtuara të ripërdorimit të këtij informacioni, t’iu lejojnë bizneseve si dhe shoqërisë civile të shfrytëzojnë potencialin e ripërdorimit dhe të japin kontribut për zhvillimin ekonomik dhe për hapjen e mbrojtjen e vendeve cilësore të punës.Nga ana tjetër, përdorimi i të dhënave të hapura do të lehtësonte dhe shkurtonte shumë kohë për publikun, dhe do ja bënte shumë herë më të lehtë jetën qytetarit në raport me disponimin e një dokumenti/informacioni që mund t’i duhet për qëllime të ndryshme fitimi ose jo.  |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Miratimi i një ligji të ri “*Mbi të dhënat e hapura dhe ripërdorimin e informacionit të sektorit publik”,* është opsioni i preferuar (Opsioni 1), pasi ai ofron një model të suksesshëm për nxitjen e transparencës dhe aksesin në informacionin e mbajtur nga organet e sektorit publik dhe sipërmarrjet publike duke e konsideruar si një të drejtë themelore. Karta e të Drejtave Themelore e Bashkimit Evropian (Karta) u garanton të gjithëve të drejtën e lirisë së shprehjes, përfshirë lirinë e opinionit dhe marrjes dhe shpërndarjes së informacionit dhe ideve pa ndërhyrje nga autoritetet publike, pavarësisht kufijve. Opsioni i preferuar nuk sjell efekte financiare negative për buxhetin e shtetit. Në hartimin e projektligjit janë mbajtur parasysh zhvillimet e kryera në ofrimin e të dhënave të hapura nga institucionet publike, si dhe në kuadër të iniciativave për qeverisjen e hapur si dhe në zbatim të VKM-së nr. 147 datë 18.2.2015 *“Për miratimin e dokumentit të politikave për implementimin e të dhënave të hapura publike dhe krijimin e portalit të të dhënave të hapura”.* Në veçanti referuar të dhënave me vlerë të madhe për të cilat projektligji parashikon vëmendje më të madhe për disponueshmerinë e tyre në format të hapur apo akses në formë dinamike përmes aplikacioneve API, dhe Internetit, është mbajtur parasysh që për të dhënat gjeohapesinore, të dhënat e INSTAT, kemi zhvillime të rëndësishme dhe investime të kryera.Me VKM nr. 144, datë 22.2.2012, u miratua dokumenti i politikave “*Për krijimin e infrastrukturës kombëtare të të dhënave gjeohapësinore*”. Ky dokument shoqërohej me një plan veprimi ku midis të tjerash si aktivitete të parashikuara ishte miratimi i ligjit “*Për organizimin dhe funksionimin e infrastrukturës kombëtare të të dhënave gjeohapësinore në Republikën e Shqipërisë”,* dhe aktet nënligjore në zbatim të tij, krijimi i Autoritetit Shtetëror për Informacionin Gjeohapësinor (ASIG) për zbatimin e ligjit, krijimin e një Gjeoportali/GIS kombëtar, me përfshirjen dhe pjesëmarrjen e institucioneve qendrore dhe institucioneve të tjera që kanë objekt të punës së tyre GIS etj. Aktualisht nga ASIG, është krijuar dhe funksionon gjeoportali që mundëson të dhënat gjeohapësiore sipas tematikave të detajuar në ligjin nr. 72/2012 “*Për organizimin dhe funksionimin e infrastrukturës kombëtare të informacionit gjeohapësinor në Republikën e Shqipërisë dhe aktet nënligjore në zbatim të tij”.* Një analizë e plotë për zhvillimet në këtë fushë si dhe vlerësimet për realizimin e NSDI në Shqipëri jepen në dokumentin: [http://ëëë.asig.gov.al/images/DokumentaPDF/BPS\_i\_ASIG\_2015\_2020.pdf](http://www.asig.gov.al/images/DokumentaPDF/BPS_i_ASIG_2015_2020.pdf).Të dhënat statistikore të publikuara nga INSTAT janë të hapura për publikun dhe një burim i rëndësishëm informacioni për zhvillimin e ekonomisë së të dhënave. Për më tepër të dhënat e CENSUS ofrohen përmes atlasit statistikor në format të hapur dhe me mundësinë e kërkimit dinamik: <https://instatgis.gov.al/#!/l/prefectures/population/prefpop1>. Të dhëna të transportit publik ofrohen në mënyrë të shpërndarë nga operatorët/institucionet e ndryshme që lidhen me to. Përdorimi i teknologjisë së informacionit dhe komunikimit ka mundësuar ofrimin e informacionit në kohë reale sikurse janë të dhënat për transportin ajror. Lehtësimi i kërkimit të të dhënave të hapura që ofrohen nga institucionet publike parashikohet në ligj përmes open data portal. Krijimi i portalit opendata ka qenë parashikuar në dokumentin e politikave për të dhënat e hapura dhe në Strategjinë Axhenda Dixhitale 2015-2020, është realizuar nga AKSHI[[2]](#footnote-2). Krijimi i portalit opendata, ishte pjesë e planit të katërt të veprimit që Shqipëria ka miratuar në kuadër të Nismës Globale për Qeverisje të Hapur për 2018-2020. Agjencia Kombëtare e Shoqërisë së Informacionit (AKSHI), bazuar në Ligjin Nr. 119/2014 datë 18.09.2014 “*Për të drejtën e informimit*”, si dhe Ligjin nr. 146/2014 datë 30.10.2014 “*Për njoftimin dhe konsultimin publik*”, u angazhua në ndërtimin e portalit opendata.gov.al, i cili nëpërmjet tre moduleve kryesore të tij, do të shërbejë si një dritare informuese për ecurinë e projektit OGP për Shqipërinë, si një vend konsultimi mes qytetarëve dhe institucioneve vendimmarrëse në Shqipëri, si edhe si një pikë unike e publikimit të të dhënave të hapura qeveritare. Qëllimi kryesor i implementimit të ‘open data’ është një qeverisje më efiçente dhe efektive, rritje ekonomike dhe inovacion, transparencë dhe përgjegjëshmëri, promovimi i ripërdorimit të informacionit publik duke respektuar të drejtën e pronësisë intelektuale dhe mbrojtjen e të dhënave personale. Përmes krijimit të portalit qeveritar për të dhënat e hapura, synohet rritje e transparencës dhe rritje e angazhimit publik në qeverisje. *Në lidhje me nevojën e përditësimit, mirmbajtjes së geoportalit, opendata portalit, të dhënat statistikore si dhe të dhëna të tjera me vlerë të madhe do të operohet sipas planifikimit buxhetor të insituticioneve përkatëse.* *Për kostot administrative të institucionit të KDIMP do të bëhen rregullimet /plotësimet përkatëse duke synuar zgjidhjet optimale sipas planifikimit buxhetor.***Kostoja[[3]](#footnote-3) e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2020** | **Viti 2021** | **Viti 2022** |
| **0** | **0** | **0** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është hartuar me kontributin e Zyrës së Komisionerit për të Drejtën e Informimit dhe Mbrojtjen e të Dhënave Personale në bashkëpunim me Ministrinë për Infrastrukturën dhe Energjinë, në kuadër të grupit ndërinstitucional të punës për integrimin Evropian për Kapitullin 10, “*Shoqëria e Informacionit dhe Media*”.Projektligji, Raporti i Vlerësimit të Ndikimit dhe Relacioni Shpjegues do të konsultohen gjerësisht me institucionet publike dhe grupet e interesit përmes procedurës së konsultimit publik edhe në Regjistrin Elektronik të Njoftimit dhe Konsultimit. |
| **ZBATIMI DHE MONITORIMI***Si do të organizohen zbatimi dhe monitorimi?*Institucionet përgjegjëse për zbatimin dhe monitorimin e opsionit të preferuar janë: Komisioneri për të Drejtën e Informimit dhe Mbrojtjen e të Dhënave Personale do të jetë përgjegjës për mbrojtjen, mbikëqyrjen dhe promovimin e së drejtës për ripërdorim të dokumenteve.Komisioneri për të Drejtën e Informimit dhe Mbrojtjen e të Dhënave Personale është institucioni përgjegjës për monitorimin dhe zbatimin e ligjit nr.119/2014 “*Për të drejtën e informimit*” dhe ligjit nr.9887/2008 “*Për mbrojtjen e të dhënave personale*”, i ndryshuar. Direktiva 2019/1024 EU “*Për të dhënat e hapura dhe ripërdorimin e informacionit publik*”, adreson si institucion përgjegjës për monitorimin e këtij ligji, autoritetin mbikqyrës të krijuar në përputhje me Rregulloren (BE) 2016/679 ose autoritetin kombëtar për akses në informacion, të cilat janë dy fushat kryesore të vepritarisë së Zyrës së Komisionerit. Gjithashtu, praktika evropiane e studiuar për opsionet e mbikqyrjes së zbatimit të rregullimeve për të dhënat e hapura dhe ripërdorimin e informacionit publik, rezulton se një pjesë e mirë e vendeve kanë zgjedhur që mbikqyrjen e zbatimit të këtyre rregullimeve të kryhet nga një institucion i pavarur, si Komisioneri i të Drejtës së Informimit dhe Mbrojtjes së të Dhënave Personale, në shtete si Gjermani, Estoni, Suedi, Francë, Irlandë etj. Bazuar në eksperiencën me monitorimin e zbatimit të ligjit për të drejtën e informimit, Zyra e Komisionerit do të kryejë zbatimin e monitorimit të kërkesave ligjore për të dhënat e hapura dhe ripërdorimin e informacionit publik. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Qeveria shqiptare është e angazhuar për të punuar për një qeverisje më të mirë, cilësore, të hapur dhe transparente[[4]](#footnote-4). Transparenca është një nga tre prioritetet kyçe, të përcaktuara së fundmi nga udhëheqësit e vendeve të G8. Ata nënshkruan në qershor 2013 disa parime të specifikuara për “Open Data”, në dokumentin “Open Data Charter”. Të dhënat e hapura mbështesin dhe inkurajojnë inovacionin dhe sigurojnë një përgjegjshmëri më të madhe për përmirësimin e demokracisë. Të dhënat janë të fuqishme, ato ndikojnë në transparencë dhe ndihmojnë në kontrollin e saktë të çdo aktiviteti. Shumë vende kanë nisur programe transparence ndaj qeverive dhe zyrave publike nëpërmjet publikimit të të dhënave "Open Data" në internet. Politikat për zhvillimin e të dhënave të hapura kanë marrë një zhvillim të shpejtë në pesë vitet e fundit në vende të ndryshme. Iniciativat për realizimin e open data janë të formave të ndryshme në vende të ndryshme duke filluar nga zhvillimet e portaleve të dhënave të veçanta në kuadër të zhvillimit të e-qeverisjes drejt projekteve më ambicioze për të pasur realisht “Open Data”. Bashkimi Evropian ka adoptuar disa dokumente për implementimin e “Open Data” dhe ka krijuar portalin për të dhëna të hapura në nivel BE-je. Shumë vende kanë adoptuar planet e veprimit dhe politikat kombëtare për realizimin e të dhënave të hapura.

Në këtë frymë u hartua dhe miratua me VKM nr.147 datë 18.2.2015 dokumenti i politikës për të dhënat e hapura dhe janë kryer zhvillimet e deritanishme.

Në fakt, me rritjen e kërkesave nga publiku për një qeverisje transparente dhe llogaridhënëse dhe përpjekjeve të vazhdueshme të Qeverisë së Republikës së Shqipërisë për të siguruar një komunikim më të mirë dhe të hapur me qytetarët dhe me shoqërinë civile, AKSHI, gjithashtu në kuadër të kësaj iniciative globale, në vitin 2016 ka implementuar Regjistrin Elektronik për Njoftimet dhe Konsultimet Publike. Implementimi i të dhënave të hapura dhe krijimi i portalit qeveritar për të dhënat e hapura është një angazhim i rëndësishëm i qeverisë, pjesë e planit të veprimit të hartuar në kuadër të iniciativës globale për Open Government Partnership (OGP).

Nga ASIG është krijuar geoportali që ofron të dhënat gjeohapësinore me një sërë të dhënash tematike. Ofrimi i të dhënave gjeohapësinore përmes portalit është shoqëruar me rritje të përdoruesve. Vetëm në një vit nga 2015 në 2016 përdoruesit e gjeoportalit u rritën mbi katër herë nga 7900 në 32000. Përdoruesit e të dhënave statistikore të publikuara nga INSTAT janë të një game shumë të gjerë si nga individë, kompani, institucione të ndryshme. Ato shërbejnë si një burim i rëndësishëm të dhënash si në planin kombëtar dhe në atë ndërkombëtar.

Të dhënat e transportit publik janë gjithashtu shumë të rëndësishme për përdoruesit në shkallë të gjerë.

Përdoruesit e open data portalit janë gjithashtu në rritje. Ofrimi i të dhënave nga institucionet publike, pasurimi dhe rritja e cilesisë së tyre do e rrisë më shumë interesin dhe shkallën e përdorimit të tij.

Zhvillimi i ekonomisë së të dhënave në Shqipëri është në hapat fillestare. Ka disa aplikime të zhilluara nga kompani të ICT, por aktualisht nuk ka një analizë të mirëfilltë për impaktin ekonomik të ripërdorimit të informacionit publik dhe të dhënave të hapura në zhvillimin e aplikacioneve apo shërbimeve të reja të ekonomisë digjitale. Megjithatë studimet e bëra në vendet evropiane mbi impaktin që sjell në ekonominë e të dhënave ripërdorimi i informacionit publik dhe të dhënat e hapura, tregojnë për një rritje të ndjeshme që lidhet me zhvillimin e aplikimeve të ndryshme psh, permës përdorimit të hartave GIS, të dhënave të geo-location në ofrimin e shërbimeve inovatore të dobishme për përdoruesit e gjerë dhe në fusha të ndryshme të ekonomisë. Sipas studimeve të kryera në BE, rritja e të ardhurave nga zbatimi i të dhënave të hapura dhe ripërdorimi i informacionit publik në periudhën 2017-2020 ishte në nivelin 57%.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Angazhimet e Shqipërisë në fushën e shoqërisë së informacionit, rrjedhin nga neni 70 mbi përfarimin e legjislacionit si dhe neni 103 “Shoqëria e Informacionit”[[5]](#footnote-5) të MSA-së. Aktualisht Direktiva e BE-se për ripërdorimin e informacionit të sektorit publik nuk është adoptuar në legjislacionin shqiptar. Zbatimi i të dhënave të hapura “open data” kërkon përshtatjen e legjislacionit të duhur për të dhënat e hapura në përputhje me standardet ndërkombëtare dhe praktikat e BE-së.

Zhvillimet e ndodhura janë mbi bazën e iniciativës për qeverisje të hapur, me zbatimin e ligjit për të dhënat gjeohapësinore, me zbatimin e strategjisë për axhendën digjitale etj.

Aktualisht nuk kemi një ligj të posaçëm për të dhënat e hapura dhe riperdorimin e informacionit publik.

Përveç rritjes së shfrytëzimit tregtar të të dhënave dinamike, një tjetër nxitës nga zhvillimet teknologjike të përpunimit të të dhënave është nevoja që bizneset të jenë në gjendje të ndërthurin të dhëna nga burime të ndryshme. Rritja në aksesin, përdorimin dhe ripërdorimin e vëllimeve të mëdha të të dhënave të llojeve të ndryshme dhe nga burime të ndryshme sjell dhe rritje ekonomike, prandaj është e rëndësishme që lloje të ndryshme të të dhënave janë në dispozicion për t'u përdorur në ekonominë e të dhënave.

# Gjithashtu të dhënat e hapura, të dhënat kërkimore, grupet e të dhënave me vlerë të madhe si dhe tarifimi për ripërdorimin e këtyre të dhënave janë disa çështje të tjera që adresohen me këtë projektligj. Grupet e prekura për sa më sipër janë organet e sektorit publik, biznesi, shoqëria civile, qytetarët, pasi fushëzbatimi i këtij projektligji përfshinë grupe të ndryshme palësh të interesuara.

Kompanitë në përgjithësi, si ndërmarrjet e vogla dhe të mesme (NVM) , bisneset e reja në veçanti, do të përfitojnë akses më të lehtë, në një gamë më të gjerë të të dhënave të sektorit publik. Ata do të përfitojnë nga iniciativa direkt duke qenë në gjendje të ripërdorin dhe rikombinojnë këto lloje të ndryshme të të dhënave dhe t'i përdorin ato si bazë për një gamë të gjerë shërbimesh inovative.

Konsumatorët do të përfitojnë indirekt nga iniciativa, pasi ata do të kenë një zgjedhje më të gjerë të produkteve digjitale më të mira dhe më të lira, të zhvilluara në bazë të të dhënave të sektorit publik. Në një nivel më global, ata gjithashtu duhet të përfitojnë nga një gamë e tërë e përfitimeve shoqërore dhe mjedisore të krijuara nga produktet dhe shërbimet bazuar në të dhëna të hapura, për shembull në fusha që janë në interes të përgjithshëm si, transporti publik, energjia etj.

Qytetarët gjithashtu do të shohin përmirësime të dukshme në lidhje me qasjen në informacion, përfshirjen sociale dhe pjesëmarrjen qytetare.

Organet e sektorit publik do të preken në dy mënyra. Nga njëra anë, disa do të mbulohen nga detyrime të reja, të cilat do të kërkojnë një përpjekje të caktuar për t’u arrritur. Nga ana tjetër, për shkak të të qenit gjithashtu konsumator i të dhënave të sektorit publik, ata do të jenë në gjendje të qasen dhe të përdorin sërish një grup më të gjerë të të dhënave në dispozicion për të siguruar një shpërndarje më të efektshme të shërbimeve publike dhe politikë-bërje më të synuar. Sidoqoftë, është e rëndësishme të mbahet parasysh se për sa i përket raportit midis detyrimeve dhe përfitimeve të reja, shumica e organeve të sektorit publik do të kenë vetëm efektet pozitive të iniciativës, dhe asnjë ndikim negativ.

Për sipërmarrjet publike dhe organizatat kërkimore, implikimet praktike të iniciativës do të jenë gjithashtu të dyfishta. Në të njëjtën kohë ata do të përfitojnë gjithashtu nga ndryshimet e propozuara. Sipërmarrjet publike do të jenë në gjendje të përdorin më shumë të dhëna që do të bëhen të disponueshme, ndërsa produktet e krijuara në bazë të të dhënave të tyre të hapura nga palët e treta do të përmirësojnë cilësinë e shërbimeve që ata ofrojnë për klientët e tyre. Organizatat kërkimore përgjithësisht do të përfitojnë nga ripërdorimi më i gjerë i të dhënave të hulumtimit, i cili konsiderohet gjerësisht si një shtytës pozitiv për zhvillimin e shkencës.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndërhyrja me këtë ligj është e nevojshme për arsye të rregullimit të një pjese të munguar në legjislacionin shqiptar mbi të dhënat e hapura dhe ripërdorimi i informacionit të sektorit publik, sikurse edhe përafrimi i legjislacionit shqiptar me atë të BE.

# Një ndër arsyet kryesore të ndërhyrjes me anë të këtij projekligji është sigurimi i politikës së hapur të të dhënave në mjedisin digjital. Zhvillimi i teknologjisë, veçanërisht në fushat e analizave të të dhënave dhe “Internetit të Gjërave” (IoT), ka ndikuar ndjeshëm në mënyrën e shfrytëzimit të të dhënave në ekonomi. Dy pasojat kryesore të këtij trendi janë një kërkesë në rritje e bizneseve për të dhëna dinamike dhe nevoja për të pasur akses në një grup më të madh të të dhënave.

Qasja në të dhëna të tilla dinamike mund të përmirësohet shumë nëse mbajtësit e të dhënave të sektorit publik përdorin ndërfaqe programimi të aplikacionit (API), të cilat lejojnë akses të kontrolluar të të dhënave dhe përdorimin që çojnë në mënyra të reja të bashkëveprimit në një mjedis online.

Përmes kësaj ndërhyrjeje qeveria synon të arrijë:

* Një nxitje dhe transparencë mbi ripërdorimin e dokumentacionit që mbahet nga organet e sektorit publik dhe sipërmarrjet publike;
* Të garantojë që ripërdorimi i dokumentacionit publik të bëhet pa pagesë ose me një tarife të ulët qe synon mbulimin e kostove marginale te lidhura me kerkesat per riperdorimin;
* Të mundësojë zhvillimin e ndërfaqeve API, të cila sigurojnë të dhëna dinamike në kohë reale, të dhëna të cilat kanë interes të përgjithshëm publik.

Kjo ndërhyrje mbështet edhe objektivat më të larta të qeverisë sikurse është iniciativa për qeverisje të hapur *(open government partnership).*

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Qëllimi i përgjithshëm i kësaj nisme është të kontribuojë në forcimin e ekonomisë së të dhënave të vendit duke rritur efektin pozitiv të ripërdorimit të të dhënave të sektorit publik në ekonomi dhe shoqëri. Kjo do të bëhet duke rritur sasinë e të dhënave të sektorit publik të disponueshëm për ripërdorim, duke siguruar konkurrencë të ndershme dhe akses të lehtë në tregjet bazuar në informacionin e sektorit publik, dhe forcimin e inovacionit.

Kjo nismë ndikon në ekonominë e të dhënave, në rritjen e bizneseve, modernizimin e shërbimeve publike dhe fuqizimin e qytetarëve.

Objektivat specifik të propozimit janë:

* Plotësimi i kuadrit të duhur ligjor për të pasur një sistem efikas të të dhënave të hapura brenda vitit 2020;
* Krijimi i kuadrit ligjor për ripërdorimin e informacionit të sektorit publik dhe sipërmarrjeve publike;
* Përshtatja ndaj ndryshimeve teknologjike në fushën e menaxhimit dhe përdorimit të të dhënave;
* Ulja e barrierave ekzistuese për të hyrë në tregun e ripërdorimit të informaciomit publik;
* Zhvillimi më i shpejtë dhe më i lirë i modeleve të biznesit nga sipërmarrjet publike falë një furnizimi më të lartë të të dhënave të hapura me vlerë të lartë dhe integrim më të lehtë në shërbimet digjitale.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Opsionet e mëposhtme janë vlerësuar në funksion të arritjes së objektivave të politikave:

Opsioni 0 – status quo-ja;

Opsioni 1 – Miratimi i një ligji të ri;

Opsioni 2 – Amendimi i ligjit për të drejtën e informimit.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

#

**Opsioni** **0**: nuk është opsion i preferuar për shkak të nevojës që del për rregullimin ligjor të të drejtës së ripërdorimit të informacionit të sektorit publik sipas praktikave të mira dhe modelit të BE-së si dhe për t’iu përgjigjur kërkesave në rritje për ripërdorimin e të dhënave në veçanti të të dhënave që krijohen nga organet e sektorit publik.

**Opsioni** **i parë**: miratimi i një ligji të ri, me qëllim përcaktimin e bazës ligjore për promovimin e përdorimit të të dhënave të hapura si dhe përcaktimin e rregullave për të drejtën e ripërdorimit të informacionit publik, është opsioni që është mbështetur nga analiza e kryer në kuadër të hartimit dhe miratimit të dokumentit të politikës për të dhënat e hapura dhe e shprehur në objektivat e miratuara. Rregullimet e nevojshme për të dhënat e hapura dhe ripërdorimin e informacionit të sektorit publik kanë disa specifika dhe synojnë të sjellin një rregullim uniform përsa i takon trajtimit të kërkesave për të dhënat e hapura, formatin e tyre, të dhënat e lexueshme/përpunueshme nga makina apo kompjuteri. Rregullime të posçame janë gjithashtu të nevojshme/të kërkuara për grupin e të dhënave me vlerë të madhe me qëllim nxitjen e zhvillimit të ekonomisë së të dhënave përmes praktikave inovatore. Rregullimet specifike, përcaktimi i rasteve të aplikimit të tarifave për mbulimin e kostove marginale të lidhura me kostot shtesë për efekt te ripërdorimit etj. Nevoja e mbikqyrjes së zbatimit të kërkesave/parimeve për të dhënat e hapura dhe ripërdorimin e informacionit publik nga një institucion i pavarur për të garantuar zbatimin e duhur të parimeve te objektivitetit, transparencës, mosdiskriminimit në ofrimin e të dhënave të hapura dhe ripërdorimin e informacionit publik mungojnë aktualisht në kuadrin ligjor ekzistues. Prandaj hartimi dhe miratimi i një ligji të posaçëm për të dhënat e hapura dhe ripërdorimin e informacionit publik shihet si një opsion i preferuar.

**Opsioni i dytë** me amendimin e ligjit ekzistues për të drejtën e informimit është një nga opsionet e konsideruara në fazën e diskutimeve dhe analizës së kryer nga institucionet e përfshira në hartimin e dokumentit të politikës për të dhënat e hapura dhe gjatë hartimit të projektligjit “*Mbi të dhënat e hapura dhe ripërdorimin e informacionit të sektorit publik”.* Ligji për të drejtën e informimit, rregullon të drejtën e njohjes me informacionin që prodhohet ose mbahet nga autoritete publike*.* Përfshirja e rregullimeve specifike të të dhënave të hapura, ripërdorimin e informacionit publik mendojmë se do ta komplikonte zbatimin. Nga eksperiencat e studiuara në vendet e Bashkimit Evropian në një pjesë të mirë të tyre është zgjedhur të adoptohet legjislacion i veçantë për të dhënat e hapura dhe ripërdorimin e informacionit publik.

# Në vijim shtjellimi fokusohet në opsionin e preferuar që është miratimi i ligjit “*Mbi të dhënat e hapura dhe ripërdorimin e informacionit të sektorit publik”.*

# Grupet e prekura nga miratimi i këtij projektligji janë, organet e sektorit publik, biznesi, shoqëria civile, qytetarët, pasi fushëzbatimi i tij përfshin grupe të ndryshme palësh të interesuara.

Kompanitë në përgjithësi, si ndërmarrjet e vogla dhe të mesme (NVM), bizneset e reja në veçanti, do të përfitojnë akses më të lehtë, në një gamë më të gjerë të të dhënave të sektorit publik. Ata do të përfitojnë nga iniciativa direkt duke qenë në gjendje të ripërdorin dhe rikombinojnë këto lloje të ndryshme të të dhënave dhe t'i përdorin ato si bazë për një gamë të gjerë shërbimesh inovative.

Konsumatorët do të përfitojnë indirekt nga iniciativa, pasi ata do të kenë një zgjedhje më të gjerë të produkteve digjitale më të mira dhe më të lira, të zhvilluara në bazë të të dhënave të sektorit publik. Në një nivel më global, ata gjithashtu duhet të përfitojnë nga një gamë e tërë e përfitimeve shoqërore dhe mjedisore të krijuara nga produktet dhe shërbimet bazuar në të dhëna të hapura, për shembull në fusha që janë në interes të përgjithshëm si, transporti publik, energjia etj.

Qytetarët gjithashtu do të shohin përmirësime të dukshme në lidhje me qasjen në informacion, përfshirjen sociale dhe pjesëmarrjen qytetare.

Organet e sektorit publik do të preken në dy mënyra. Nga njëra anë, disa do të mbulohen nga detyrime të reja, të cilat do të kërkojnë një përpjekje të caktuar për t’u arrritur. Nga ana tjetër, për shkak të të qenit gjithashtu konsumator i të dhënave të sektorit publik, ata do të jenë në gjendje të qasen dhe të përdorin sërish një grup më të gjerë të të dhënave në dispozicion për të siguruar një shpërndarje më të efektshme të shërbimeve publike dhe politikë-bërje më të synuar. Sidoqoftë, është e rëndësishme të kihet parasysh se për sa i përket raportit midis detyrimeve dhe përfitimeve të reja, shumica e organeve të sektorit publik do të kenë vetëm efektet pozitive të iniciativës, dhe asnjë ndikim negativ.

Për sipërmarrjet publike dhe organizatat kërkimore, implikimet praktike të iniciativës do të jenë gjithashtu të dyfishta. Në të njëjtën kohë ata do të përfitojnë gjithashtu nga ndryshimet e propozuara. Sipërmarrjet publike do të jenë në gjendje të përdorin më shumë të dhëna që do të bëhen të disponueshme, ndërsa produktet e krijuara në bazë të të dhënave të tyre të hapura nga palët e treta do të përmirësojnë cilësinë e shërbimeve që ata ofrojnë për klientët e tyre. Organizatat kërkimore përgjithësisht do të përfitojnë nga ripërdorimi më i gjerë i të dhënave të hulumtimit, i cili konsiderohet gjerësisht si një shtytës pozitiv për zhvillimin e shkencës.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Miratimi i projektligjit “*Mbi të dhënat e hapura dhe ripërdorimin e informacionit të sektorit publik”*, është opsioni i preferuar pasi ofron një model të suksesshëm për nxitjen e transparencës si dhe ofrimin e praktikave më të mira me qëllim eliminimin e vonesave që kanë të bëjnë me përshtatjen, apo veçimet e një pjese të informacionit si dhe reduktimin e shpenzimeve shtesë, në ripërdorimin e dokumentacionit që mbahet nga organet e sektorit publik dhe sipërmarrjet publike. Projektligji gjithashtu synon nxitjen, krijimin dhe zhvillimin e produkteve dhe shërbimeve që lidhen me ekonominë digjitale.

Përdorimi i zgjeruar i të dhënave të hapura publike dhe publikimi proaktiv i të dhënave dinamike në internet rezulton në një ulje të barrës administrative për shkak të një numri më të ulët të kërkesave për ripërdorim për të përpunuar dhe për rrjedhojë edhe ankesave.

**Përfitimet shoqërore dhe ekonomike**

Këto përfitime mund të lidhen me një shërbim më të mirë për qytetarin, si dhe me një rritje të përdorimit të transportit në sektorin publik, duke përfituar kështu drejtpërdrejt cilësinë e jetës dhe mjedisit, duke ndihmuar në luftimin e ndryshimit të klimës. Për qytetarët, në sajë të konkurrencës ndërmjet ofruesve të ndryshëm të informacionit, qytetarët mund të përdorin shërbime konkurruese dhe të dobishme.

**Përfitimet sociale dhe mjedisore**

Të dhënat e qeverisë së hapur sjellin një gamë të gjerë përfitimesh shoqërore dhe mjedisore të provuara kryesisht nga përdoruesit fundorë, d.m.th. konsumatorët e produkteve dhe shërbimeve të të dhënave të hapura.

Për shembull, vlerësohet se të dhënat e hapura kanë potencialin për të shpëtuar 7,000 jetë në vit falë përgjigjes më të shpejtë në rast të arrestit kardiak dhe 1,425 jetë nga humbjet e trafikut (d.m.th. 5.5% e vdekjeve në rrugë evropiane) .

Përveç që kanë potencial për të rritur në mënyrë të konsiderueshme efikasitetin e qeverisë përmes bërjes më të mirë të politikave, të dhënat e hapura ndihmojnë në zvogëlimin e distancës midis qeverisë dhe qytetarëve sa i përket aksesit në informacion dhe gjeneron përfitime të rëndësishme në fushat e përfshirjes sociale dhe pjesëmarrjes qytetare.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Përgjegjës për zbatimin e këtij projektligji, do të jenë të gjitha organet e sektorit publik dhe sipërmarrjet publike në kuptimin e ligjit, si dhe Komisioneri për të Drejtën e Informimit dhe Mbrojtjen e të Dhënave Personale.

Vështirësi në zbatimin e projektligjit është vlerësuar se mund të ketë fillimisht nga ana e organeve të sektorit publik për shtrirjen në sektorë të ndryshëm të sistemit/ndërfaqes API në një kohë të shpejt duke krijuar vonuar aksesin dhe ripërdorimin e të dhënave. Për këtë shkak projektligjit i është lënë një periudhë tranzitore për hyrjen në fuqi, pas botimit në Fletoren Zyrtare me qëllim përshtatjen e këtyre kërkesave në mënyrë graduale.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

|  |  |  |
| --- | --- | --- |
| Objektivat specifikë | Objektivat operacionalë | Treguesit e propozuar të monitorimit |
| Përshtatja ndaj ndryshimeve teknologjike në fushën e menaxhimit dhe përdorimit të të dhënave. | Inkurajimi i organeve publike/sipërmarrjeve publike për të përdorur metoda moderne të aksesit dhe përdorimit të të dhënave dinamike. | Rritja e organeve publike që përdorin API |
| Rritja e pjesës së të dhënave dinamike ndaj totalit të disponueshëm për ripërdorim | Ulja e barrierave ekzistuese për të hyrë në tregun e ripërdorimit të informacionit të sektorit publik. | Kufizimi i gamës së situatave në të cilat lejohet pagesa për ripërdorim të informacionit publik.Sigurimi i transparencës rreth situatave që mund të çojnë në "mbyllje të të dhënave".Ulje e numrit të organeve të sektorit publik që tarifojnë dhënien e dokumentave për ripërdorim. |
| Vendosja e më shumë të dhënave në dispozicion për ripërdorim si lëndë e parë për inovacion | Furnizim më i madh i të dhënave nga sektori i shërbimeve në nivel vendor dhe sipërmarrjet kërkimore. | Rritja e numrit të të dhënave në këto dy fusha të disponueshme përmes API-ve dhe portaleve. |

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

1. *Bashkëpunimi do të përqendrohet kryesisht në fushat prioritare që lidhen me acquis e Komunitetite për shoqërinë e informacionit. Ai do të mbështesë kryesisht orientimin gradual të politikave dhe legjislacionit të Shqipërisë për këtë sektor me ato të Komunitetit. Palët do të bashkëpunojnë gjithashtu për të zhvilluar më tej Shoqërinë e Informacionit në Shqipëri. Objektivat globale do të përgatisin shoqërinë në tërësi për epokën digjitale, duke tërhequr investimet dhe duke siguruar aftësinë e rrjeteve dhe shërbimeve për përdorimin e informacionit.* [↑](#footnote-ref-1)
2. <https://akshi.gov.al/wp-content/uploads/2018/03/PLANI_I_VEPRIMIT-final_dt_18_3_2015.pdf>. [↑](#footnote-ref-2)
3. Per t’u plotesuar pas konsultimit publik [↑](#footnote-ref-3)
4. <https://www.opengovpartnership.org/wp-content/uploads/2019/01/Albania_Action-Plan_2018-2020_AL.pdf> [↑](#footnote-ref-4)
5. *Bashkëpunimi do të përqendrohet kryesisht në fushat prioritare që lidhen me acquis e Komunitetite për shoqërinë e informacionit. Ai do të mbështesë kryesisht orientimin gradual të politikave dhe legjislacionit të Shqipërisë për këtë sektor me ato të Komunitetit. Palët do të bashkëpunojnë gjithashtu për të zhvilluar më tej Shoqërinë e Informacionit në Shqipëri. Objektivat globale do të përgatisin shoqërinë në tërësi për epokën dixhitale, duke tërhequr investimet dhe duke siguruar aftësinë e rrjeteve dhe shërbimeve për përdorimin e informacionit.* [↑](#footnote-ref-5)